Дарэчы, пасля гэтай гісторыі Мікалай напісаў заяву аб уступленні ў Бабруйскае рэгіянальнае аддзяленне БХК. І аднойчы бэйджік гэтай арганізацыі прымусіў супрацоўнікаў міліцыі ўстрымацца ад прымянення актыўных дзеянняў… Адбылося гэта падчас аднаго з святкаванняў у Асіповічах 25 сакавіка — Дня Волі. Мясцовыя грамадскія актывісты ў гэты дзень сабраліся ў парку — пагутарыць, паспяваць. Міліцыянеры пільна сачылі за падзеямі — патруліравалі, здымалі на відэакамеру. Удзельнікі свята з сабой нават піва не бралі, ведалі, што могуць быць правакацыі. Парк быў ачэплены, нікога да іх не прапускалі. Потым з’явіўся “госць” — адзін з гарадскіх кіраўнікоў міліцыі: “Што вы тут робіце? Мы вас затрымаем!”. І вось тут раптам паказаны бэйджік сябра БХК прымусіў таго адмовіцца ад сваіх пагроз…